CELEX: 32017R0172
Language: bg
Date: 2017-02-01 00:00:00
Title: Регламент (ЕС) 2017/172 на Комисията от 1 февруари 2017 година за изменение на Регламент (ЕС) № 142/2011 по отношение на параметрите за преобразуване на странични животински продукти в биогаз или компост, условията за внос на храни за домашни любимци и за износ на преработен оборски тор (Текст от значение за ЕИП. )

2.2.2017   
            
            
               BG
            
            
               Официален вестник на Европейския съюз
            
            
               L 28/1
            
         РЕГЛАМЕНТ (ЕС) 2017/172 НА КОМИСИЯТА
   от 1 февруари 2017 година
   за изменение на Регламент (ЕС) № 142/2011 по отношение на параметрите за преобразуване на странични животински продукти в биогаз или компост, условията за внос на храни за домашни любимци и за износ на преработен оборски тор
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) № 1774/2002 (1), и по-специално член 15, параграф 1, буква в), член 27, буква ж), член 41, параграф 3 и член 43, параграф 3, втора алинея от него,
   като има предвид, че:
   
               (1)
            
            
               С Регламент (ЕС) № 142/2011 на Комисията (2) се определят правила за прилагане на Регламент (ЕО) № 1069/2009, включително параметри за преобразуването на странични животински продукти в биогаз или компост, условия за пускането на пазара на вносни храни за домашни любимци и правила за износа на материали от категория 2.
            
         
               (2)
            
            
               В приложение V към Регламент (ЕС) № 142/2011 са определени стандарти за преобразуването на странични животински продукти в биогаз и компост. В съответствие с приложение V, глава III, раздел 2, точка 3, буква б) при определени условия компетентният орган може да разреши прилагането на специфични изисквания, различни от определените в глава III.
            
         
               (3)
            
            
               В такива случаи обаче остатъците от храносмилането и компостът следва да се пускат на пазара само в държавата членка, в която са били разрешени алтернативните параметри за трансформация. За да могат компетентните органи да разполагат с необходимата гъвкавост при регулирането на предприятията за производство на биогаз и на компост, посочени в глава III, раздел 2, точка 3 от приложение V към Регламент (ЕС) № 142/2011, е целесъобразно да се предвиди изключение от определените в глава III, раздел 2, точка 3 стандарти за остатъците от храносмилането и за компоста, за които държавата членка вече е разрешила алтернативни параметри за трансформация. Поради това приложение V към Регламент (ЕС) № 142/2011 следва да бъде съответно изменено.
            
         
               (4)
            
            
               Държавите членки могат да разрешат вноса на странични животински продукти и производни продукти единствено от получили разрешение трети държави. Държавите членки могат да разрешат вноса на сурови храни за домашни любимци, получени от странични рибни продукти от трети държави, от които е разрешен вносът на рибни продукти, предназначени за консумация от човека, в съответствие с приложение II към Решение 2006/766/ЕО на Комисията (3). Това не се отнася за вноса на преработени храни за домашни любимци, получени от странични рибни продукти. В това отношение по отношение на вноса на преработени храни за домашни любимци, получени от странични рибни продукти, се прилагат по-строги условия, отколкото към вноса на сурови храни за домашни любимци, получени от странични рибни продукти. Целесъобразно е да бъде разрешен вносът на преработени храни за домашни любимци, получени от странични рибни продукти, от всички трети държави, от които е разрешен вносът на сурови храни за домашни любимци, получени от странични рибни продукти. Поради това глава II, раздел 1, таблица 2 от приложение XIV към Регламент (ЕС) № 142/2011 следва да бъде съответно изменена.
            
         
               (5)
            
            
               Износът на преработен оборски тор, предназначен за изгаряне или унищожаване в депо, е забранен. В съответствие с член 43, параграфи 2 и 3 от Регламент (ЕО) № 1069/2009 обаче износът на посочения материал с цел употреба в предприятия за производство на биогаз или компост може да бъде разрешен, при условие че държавата на местоназначение е член на Организацията за икономическо сътрудничество и развитие (ОИСР). За да се позволи износът на преработен оборски тор и органични торове, съдържащи единствено преработен оборски тор, е целесъобразно да се определят правила за износ на тези продукти за цели, различни от изгаряне, депониране или използване в предприятия за производство на биогаз или компост в трети държави, които не са членки на ОИСР. С тези правила следва да бъдат определени изисквания, които да са най-малкото еквивалентни на изискванията за пускане на пазара на преработен оборски тор и органични торове, съдържащи единствено преработен оборски тор. Поради това приложение XIV към Регламент (ЕС) № 142/2011 следва да бъде съответно изменено.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 25 от Регламент (ЕС) № 142/2011 се добавя следният параграф:
   
      „4.   Правилата, определени в приложение XIV, глава V, се прилагат по отношение на износа от Съюза на производните продукти, посочени в същата глава.“
   
   Член 2
   Приложения V и XIV към Регламент (ЕС) № 142/2011 се изменят в съответствие с текста в приложението към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 февруари 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 300, 14.11.2009 г., стр. 1.
   
      (2)  Регламент (ЕС) № 142/2011 на Комисията от 25 февруари 2011 г. за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива (ОВ L 54, 26.2.2011 г., стр. 1).
   
      (3)  Решение 2006/766/ЕО на Комисията от 6 ноември 2006 година за установяване на списъци с трети страни, от които е разрешен вносът на двучерупчести мекотели, бодлокожи, ципести, морски коремоноги и рибни продукти (ОВ L 320, 18.11.2006 г., стр. 53).
   
      ПРИЛОЖЕНИЕ
      Приложения V и XIV към Регламент (ЕС) № 142/2011 се изменят, както следва:
      
                  1)
               
               
                  В приложение V, глава III, раздел 3 точка 2 се заменя със следното:
                  
                              „2.
                           
                           
                              Остатъците от храносмилането или компостът, различни от посочените в раздел 2, точка 3, буква б), които не отговарят на изискванията, определени в настоящия раздел, се преобразуват или компостират отново, а в случай на наличие на Salmonella с тях се борави или се унищожават съгласно инструкциите на компетентния орган.“
                           
                        
            
                  2)
               
               
                  Приложение XIV се изменя, както следва:
                  
                              а)
                           
                           
                              в глава II, раздел 1, таблица 2 ред 12 се заменя със следното:
                              
                                          „12
                                       
                                       
                                          Храни за домашни любимци, включително дъвчащи предмети за кучета
                                       
                                       
                                          
                                                      а)
                                                   
                                                   
                                                      В случай на преработени храни за домашни любимци и на дъвчащи предмети за кучета: материали, посочени в член 35, буква а), подточки i) и ii).
                                                   
                                                
                                                      б)
                                                   
                                                   
                                                      В случай на сурови храни за домашни любимци: материали, посочени в член 35, буква а), подточка iii).
                                                   
                                                
                                       
                                          Храните за домашни любимци и дъвчащите предмети за кучета трябва да са произведени в съответствие с приложение XIII, глава II.
                                       
                                       
                                          
                                                      а)
                                                   
                                                   
                                                      В случай на сурови храни за домашни любимци:
                                                      третите държави, изброени в част 1 от приложение II към Регламент (ЕС) № 206/2010 или в приложение I към Регламент (ЕО) № 798/2008, от които държавите членки разрешават вноса на прясно месо от същите животински видове и от които е разрешен само внос на месо с кост.
                                                      В случай на рибни материали — третите държави, изброени в приложение II към Решение 2006/766/ЕО.
                                                   
                                                
                                                      б)
                                                   
                                                   
                                                      В случай на дъвчащи предмети за кучета и храни за домашни любимци, различни от сурови храни за домашни любимци:
                                                      третите държави, изброени в част 1 от приложение II към Регламент (ЕС) № 206/2010, и следните държави:
                                                      
                                                                   
                                                               
                                                               
                                                                  (JP) Япония
                                                               
                                                            
                                                                   
                                                               
                                                               
                                                                  (ЕС) Еквадор
                                                               
                                                            
                                                                   
                                                               
                                                               
                                                                  (LK) Шри Ланка
                                                               
                                                            
                                                                   
                                                               
                                                               
                                                                  (TW) Тайван.
                                                               
                                                            В случай на преработени храни за домашни любимци, получени от странични рибни продукти — третите държави, изброени в приложение II към Решение 2006/766/ЕО.
                                                   
                                                
                                       
                                          
                                                      а)
                                                   
                                                   
                                                      В случай на консервирани храни за домашни любимци: приложение XV, глава 3(А).
                                                   
                                                
                                                      б)
                                                   
                                                   
                                                      В случай на преработени храни за домашни любимци, различни от консервирани храни за домашни любимци: приложение XV, глава 3(Б).
                                                   
                                                
                                                      в)
                                                   
                                                   
                                                      В случай на дъвчащи предмети за кучета: приложение XV, глава 3(В).
                                                   
                                                
                                                      г)
                                                   
                                                   
                                                      В случай на сурови храни за домашни любимци: приложение XV, глава 3(Г).“
                                                   
                                                
                                    
                        
                              б)
                           
                           
                              Добавя се следната глава V:
                              „ГЛАВА V
                              
                                 ПРАВИЛА ЗА ИЗНОСА НА ОПРЕДЕЛЕНИ ПРОИЗВОДНИ ПРОДУКТИ
                              
                              Правила, приложими по отношение на износа на производните продукти, изброени по-долу, съгласно посоченото в член 25, параграф 4:
                              
                                           
                                       
                                       
                                          Производни продукти
                                       
                                       
                                          Правила за износ
                                       
                                    
                                          1.
                                       
                                       
                                          Преработен оборски тор и органични торове, компост или остатъци от храносмилането от преобразуването на биогаз, които не съдържат други странични животински продукти или производни продукти, различни от преработен оборски тор
                                       
                                       
                                          Преработеният оборски тор и органичните торове, компостът или остатъците от храносмилането от преобразуването на биогаз, които не съдържат други странични животински продукти или производни продукти, различни от преработен оборски тор, трябва да отговарят най-малко на условията, определени в приложение XI, глава I, раздел 2, букви а), б), г) и д).“